01000800505950008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧ ΟΣ ΠΡΩΤΟ _ Αρ. Φύλλου 80 

5 Μαΐου 1995 


ΝΟΜΟΓ ΥΠ’ ΑΡΙΘ. 2303 

Πληρωμή αποδοχών δημοσίων υπαλλήλων μέσω τραπεζικού 
συστήματος και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Εκσυγχρονισμός συστήματος πληρωμής αποδοχών 

1. Η πληρωμή των αποδοχών των υπαλλήλων του 
Υπουργείου Οικονομικών, όπως αυτές προσδιορίζονται 
από την ισχύουσα νομοθεσία με βάση τα στοιχεία του 
προσωπικού τους μητρώου και την επεξεργασία των 
στοιχείων αυτών από το Κέντρο Πληροφορικής του 
ίδιου Υπουργείου (ΚΕ Π.Υ.Ο.). γίνεται μέσω τραπεζών 
η πιστωτικών ιδρυμάτων, επιλογής του Δημοσίου με 
πίστωση ατομικών έντοκων λογαριασμών αυτών (τα¬ 
μιευτηρίου ή τρεχούμενων) Για το σκοπό ουτόν υπο¬ 
γράφεται σχετική σύμβαση μεταξύ Δημοσίου και τρα¬ 
πεζών ή πιστωτικών ιδρυμάτων που θα επιλέγουν Οι 
τράπεζες ή τα πιστωτικά ιδρύματα θα μεταφέρουν τα 
πληρωτέα ποσά σε πίστωση των έντοκων λογαριασμών 
των δικαιούχων υπαλλήλων, αφού προηγουμένως πι- 
στωθούν από την Τράπεζα της Ελλάδος, σε βάρος του 
λογαριασμού του Δημοσίου, που τηρείται σε αυτήν. Η 
πίστωση γίνεται βάσει ειδικών εντολών του Υπουργού 
Οικονομικών ή του εξουσιοδοτημένου από αυτόν ορ¬ 
γάνου. Από την επόμενη ημέρα της πίστωσης των 
λογαριασμών των υπαλλήλων είναι πληρωτέο το ποσό 
στους δικαιούχους, οι οποίοι ενημερώνονται σχετικά 
από το ΚΕ.Π.Υ.Ο.. 

Οι συμβαλλόμενες τράπεζες και πιστωτικά ιδρύματα 
δεν θεωρούνται δημόσιοι υπόλογοι και ευθύνονται μόνο 
για τυχόν λάθη από δική τους υπαιτιότητα. Η εμφάνιση 
των σχετικών πληρωμών στη δημόσια ληψοδοσία πραγ¬ 
ματοποιείται από τον υπόλογο συμψηφισμών της αρ¬ 
μόδιας διεύθυνσης του Υπουργείου Οικονομικών. 

2. Με προεδρικό διάταγμα, που θα εκδοθεί με πρόταση 
των Υπουργών Προεδρίας της Κυβέρνησης και Οικο¬ 
νομικών, μπορεί να συσταθεί στο Υπουργείο Οικονο¬ 
μικών ειδική υπηρεσία, σε επίπεδο διεύθυνσης, για την 
εκκαθάριση, τον έλεγχο και την εντολή πληρωμής των 
αποδοχών των υπαλλήλων της προηγούμενης παρα¬ 
γράφου. Μέχρι τη σύσταση της νέας αυτής υπηρεσίας. 
·' αρμοδιότητα εκκαθάρισης ελέγχου και εντολής πλη- 
οωμης των αποδοχών των υπάλληλων του άρθρου 


αυτού περιέρχεται στη Διεύθυνση Μισθολογίου (Δ.22) 
του Υπουργείου Οικονομικών. Στη Διεύθυνση αυτή συ- 
νιστώνται δύο επιπλέον τμήματα, χωρίς αύξηση των 
οργανικών θέσεων Οι ειδικότερες αρμοδιότητες των 
νέων αυτών τμημάτων και η στελέχωσή τους θα κα- 
θορισθαύν με απόφαση των Υπουργών Προεδρίας της 
Κυβέρνησης και Οικονομικών. 

3. Με αποφάσεις του Υπουργού Οικονομικών, που 
δημοσιεύονται στην Εφημερίδα της Κυβερνήσεως, κα¬ 
θορίζονται οι τράπεζες και τα πιστωτικά ιδρύματα που 
συμμετέχουν στη διαδικασία της πληρωμής των απο¬ 
δοχών των υπαλλήλων, οι οροί συμμετοχής τους, ο 
χρόνος και ο τρόπος πίστωσης των λογαριασμών των 
δικαιούχων και της μεταφοράς των πληρωτέων ποσών 
στις τράπεζες και τα πιστωτικά ιδρύματα, ο τρόπος και 
η διαδικασία πληρωμών και ελέγχου αυτών, οι συγκε¬ 
κριμένες αποδοχές ή απολαβές που θα πληρώνονται 
μέσω τραπεζών, ο εκκαθαριστής των ανωτέρω αποδο¬ 
χών και οι βοηθοί του, καθώς και κάθε άλλο θέμα ή 
αναγκαία λεπτομέρεια που θα ανακυψουν από την ε¬ 
φαρμογή των διατάξεων του άρθρου αυτού. 

4 Προκειμένου περί των αποδοχών των υπαλλήλων 
της παραγράφου 1 του άρθρου αυτού, όπου στην 
ισχύουσα νομοθεσία αναφέρεται "εκκαθαριστής αποδο¬ 
χών" ή "ελεγκτής εξόδων" νοείται η Διεύθυνση Μισθο¬ 
λογίου (Δ.22) του Υπουργείου Οικονομικών, όπου δε 
αναφέρεται "Δημόσια Οικονομική Υπηρεσία" ή "Δημόσιο 
Ταμείο Πληρωμών" νοούνται οι τράπεζες και τα πιστωτικά 
ιδρύματα που θα καθορισθούν με τις αποφάσεις της 
προηγούμενης παραγράφου 

5. Η εφαρμογή των διατάξεων του παρόντος άρθρου 
μπορεί να επεκτείνεται και οε υπαλλήλους άλλων υ¬ 
πουργείων ή υπηρεσιών του Δημοσίου και Νομικών 
Προσώπων Δημοσίου Δικαίου, με κοινή απόφαση του 
κατά περίπτωση αρμόδιου υπουργού και του Υπουργού 
Οικονομικών 

6. Οι διατάξεις του παρόντος άρθρου θα τεθούν σε 
εφαρμογή με απόφαση του Υπουργού Οικονομικών α¬ 
μέσως μετά την ολοκλήρωση των σχετικών διαδικασιών 
για τη μετάβαση στο καθιερούμενο νέο σύστημα πλη¬ 
ρωμής αποδοχών. 

Άρθρο 2 

Προσδιορισμός της έννοιας των αποδοχών 

1 Στην έννοια του όρου "αποδοχές", των υπαλλήλων 
-ου προηγούμενου άρθρου, περιλαμβάνονται ο βασικός 

μισθός, τα πάγια επιδόματα που συνεντέλλονται με 
αυτόν, καθώς και οι αποζημιώσεις και παροχές για 
ειδικές ή πρόσθετες εργασίες τους εντός των κύριων 
καθηκόντων τους. 

2. Κάθε άλλη αποζημίωση, που χορηγείται στους 
ανωτέρω για προσφορά εργασίας εκτός των κύριων 
καθηκόντων τους, αποτελεί πρόσθετη παροχή ή απο¬ 
λαβή. 

3 Οι διατάξεις του παρόντος άρθρου ισχύουν από 
1.1.1993. 


Άρθρο 3 

Τρόπος μισθολογικής εξέλιξης 


1. Η απονομή των μισθολογικών κλιμακίων και του 
επιδόματος χρόνου υπηρεσίας των υπαλλήλων, που 
εμπίπτουν στις ρυθμίσεις του άρθρου 1 του παρόντος 
νόμου, γίνεται αυτόματα (από τον υπολογιστή) με τη 
συμπλήρωση του απαιτούμενου, κατά περίπτωση, χρονου 
υπηρεσίας, χωρίς να απαιτείται έκδοση διοικητικής πρά¬ 
ξης 

2. Στις περιπτώσεις που συντρέχει λόγος αναστολής 
της μισθολογικής εξέλιξης του υπαλλήλου, η αναστολή 
ενεργείται με πράξη του αρμόδιου οργάνου, εντός του 
επόμενου από την πληρωμή των αποδοχών μηνάς, κατά 
τη διαδικασία του άρθρου 6 του ν1505/1984 (ΦΕΚ 194 Α') 

Άρθρο 4 

Ανώτατο όριο αποδοχών 

Η παράγραφος 1 του άρθρου 6 του ν.1256/1982 (ΦΕΚ 
65 Α'), όπως τροποποιήθηκε με το άρθρο 33 του 
ν 1326/1983 (ΦΕΚ 19 Α'). αντικαθίσταται, από 1.1.1995. 
ως εξής: 

Ί Οι συνολικές μηνιαίες καθαρές απολαβές, απο 
οποιονδήποτε φορέα, όπως αυτές προσδιορίζονται με 
την κατ' εξουσιοδότηση της παρ.1 του άρθρου 2 του 
πορόντος υπουργική απόφαση, που προέρχονται από 
την άσκηση εργασίας, λειτουργήματος, έργου ή οποια¬ 
δήποτε άλλη απασχόληση ή από συνταξιοδοτικό ή 
ασφαλιστικό φορέα κύριας και οποιασδήποτε επικουρι 
κής ασφάλισης των μισθωτών γενικά και λειτουργών 
του δημόσιου τομέα του άρθρου 1 του παρόντος, δεν 
επιτρέπεται να υπερβαίνουν το 50/πλάαιο του εκάστοτε 
τεκμαρτού ημερομισθίου της κατά το άρθρο 37 του α ν 
1846/1951 (ΦΕΚ 179 Α') 22ης ασφαλιστικής κλασης του 
Ι.Κ.Α.. Ως καθαρές απολαβές λογίζεται το ποσό που 
απομένει μετά την αφαίρεση, από το ακαθάριστο ποσο 
των απολαβών των δικαιούχων, των κάθε είδους κρα¬ 
τήσεων, που κατά νόμο τις βαρύνουν και του φόρου 
εισοδήματος ως και της εισφοράς Ο.Γ.Α. που αναλογούν 
σε αυτές τις απολαβές. Για τον υπολογισμό του φόρου 
δε λαμβάνονται υπόψη τυχόν άλλα εισοδήματα του 
δικαιούχου, ο οποίος σε κάθε περίπτωση θεωρείται ότι 
έχει σύζυγο και δύο τέκνα που τον βαρύνουν". 

Άρθρο 5 

Ρύθμιση διαφόρων θεμάτων 

1 Ο χρόνος εργασίας σε επιχειρήσεις του ιδιωτικού 
τομέα του κατά τις διατάξεις του άρθρου 56 του 
V 1943/1931 (ΦΕΚ 50 Α) μεταφερθέντος προσωπικού 
οι οποίες εξαγοράστηκαν από επιχειρήσεις του ευρύ¬ 


τερου δημόσιου τομέα, υπολογίζεται για τη μισθολογική 
τους εξέλιξη. 

2. Στις ρυθμίσεις του δεύτερου εδαφίου της παρα¬ 
γράφου 1 του άρθρου 15 και της παραγράφου 2 του 
ίδιου άρθρου του ν. 2227/1994 (ΦΕΚ 129 Α'), εμπίπτουν, 
από την έναρξη της ισχύος τους, και οι υπάλληλοι του 
δημόσιου τομέα της παραγράφου 6 του άρθρου 1 του 
ν. 1256/1982, καθώς και οι ιδιώτες, που διορίζονται στις 
προβλεπόμενες από ιη διάταξη αυτή θέσεις και τα εξ 
ιδιωτών μέλη των συλλογικών οργάνων του δημόσιου 
τομέα, αντίστοιχα. 

3 Οι αποδοχές των μετακλητών υπαλλήλων, των 
ειδικών συμβούλων και συνεργατών, που διορίζονται 
στα πολιτικά γραφεία των μελών της Κυβερνήσεως και 
των υφυπουργών, καταβάλλονται από την ημερομηνία 
ανάληψης υπηρεσίας, εφόσον η απόφαση διορισμού 
τους δημοσιεύθηκε εντός διμήνου στην Εφημερίδα της 
Κυβερνήσεως. 

Η ισχύς της διάταξης αυτής αρχίζει από 13 Οκτωβρίου 
1993. 

4. Διατάξεις της ισχύουοας νομοθεσίας, που προ¬ 
βλέπουν καθορισμό αποζημίωσης μελών συλλογικών 
οργάνων, κατά παρέκκλιση από κάθε γενική ή ειδική 
διάταξη, καλύπτουν, από της ισχύος τους και την 
παρέκκλιση για την καταβολή της στους δικαιούχους, 
από όλους τους ισχύοντες περιορισμούς του ν.1256/ 
1982. 

5. Η προβλεπόμενη στην παράγραφο 2 του άρθρου 
8 του ν. 2083/1992 (ΦΕΚ 159 Α) αύξηση χορηγείται 
ως ξεχωριστή παροχή και σε καμία περίπτωση δεν 
προσαυξάνει το βασικό μισθό, την Α.Τ.Α. και τα λοιπά 
δραχμικό επιδόματα, επί των οποίων και μόνο υπολο¬ 
γίζεται. Στην έννοια των δραχμικών επιδομάτων δεν 
περιλαμβάνονται τα υπολογιζόμενο οε ποσοστό επί του 
βασικού μισθού. 

Στις εξαιρέσεις της παραγράφου 2 του άρθρου δεύ¬ 
τερου του ν 2216/1994 (ΦΕΚ 83 Α ) υπάγονται και τα 
ποσά που εισπράττονται από: α) συμμετοχή στη διοίκηση 
του Ιδρύματος Κρατικών Υποτροφιών, του Διαπανεπι- 
οτημιακού Κέντρου Αναγνώρισης Τίτλων Σπουδών Αλ¬ 
λοδαπής (Δί.Κ.Α Τ.Σ.Α.). του Κέντρου Ελληνικής Γλώσ¬ 
σας, οε Διοικούσα Επιτροπή Ανώτατου Εκπαιδευτικού 
Ιδρύματος (Α Ε Ι.) ή σε επιτροπές κρίσης του 
Δ1 Κ.Α.Τ.Σ.Α.. β) συμμετοχή σε συμβούλια ή μόνιμες ή 
πρόσκαιρες επιτροπές ή ομάδες εργασίας των Α Ε Ι. ή 
του δημόσιου τομέα, που προβλέπεταί από τις κείμενες 
διατάξεις, όπως Κεντρική Επιτροπή Γ ενικών Εξετάσεων, 
Ανώτατο Συμβούλιο Επιλογής Προσωπικού, Κεντρική 
Επιτροπή Μεταγραφών Εξωτερικού, νομοπαρασκευα¬ 
στικές επιτροπές, γ) παροχή διδακτικού ή διευθυντικού 
έργου "σε εκπαιδευτικές μονάδες, υπηρεσίες, οργανι¬ 
σμούς και νομικά πρόσωπα δημοσίου δικαίου, που ε¬ 
ποπτεύονται από το Υπουργείο Εθνικής Παιδείας και 
Θρησκευμάτων, Παραγωγικές Σχολές Ενόπλων Δυνά¬ 
μεων, Εθνικό Κέντρο Δημόσιας Διοίκησης και Ανώτερες 
Εκκλησιαστικές Σχολές και δ) συμμετοχή σε ερευνητικά 
προγράμματα μελών Διδακτικού Ερευνητικού Προσωπι¬ 
κού (Δ Ε.Π.) των Α.Ε.Ι., τα οποία έχουν εγκρίνει και 
διαχειριστεί επιτροπές ερευνών άλλων Α Ε Ι. από αυτά 
που υπηρετούν τα μέλη του Δ.Ε.Π.. 

Οι διατάξεις της παραγράφου αυτής ισχύουν από 
1.1.1994. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


3467 


6. Στις περιπτώσεις συμμόρφωσης της Διοίκησης 
προς ακυρωτικές αποφάσεις των δικαστηρίων με ανα¬ 
δρομική αποκατάσταση υπαλλήλων, βάσει των διατάξεων 
του ν. 1586/1986 (ΦΕΚ 37 Α ) και του ν. 2190/1994 
(ΦΕΚ 28 Α ), καταβάλλεται αναδρομικά και η διαφορά 
του επιδόματος θέσης. Πληρωμές, που έχουν γίνει από 
την αιτία αυτή, θεωρούνται νόμιμες. 

7. Στη διάταξη του εδαφίου στ της παραγράφου 2 
του άρθρου 6 του ν. 1810/1988 περιλαμβάνονται, από 
την έναρξη της ισχύος της, και τα τέκνα και οι σύζυγοι 
των επαναπατριζόμενων πολιτικών προσφύγων. 

Άρθρο 6 

Κατάργηση διατάξεων 

Κάθε γενική ή ειδική διάταξη, που αντίκειται στις 
διατάξεις του νόμου αυτού ή που ρυθμίζει διαφορετικά 
τα θέματα που διέπονται από αυτόν, καταργείται. 

Άρθρο 7 

Στις διατάξεις του ν. 1642/1986 επέρχονται οι πα¬ 
ρακάτω τροποποιήσεις-συμπληρώσεις; 

1. Στο Παράρτημα III προστίθενται δύο νεες παρά¬ 
γραφοι 60 και 61 ως εξής; 

60. Η εισαγωγή αντικειμένων τέχνης, συλλογών ή 
αρχαιοτήτων (Δ.Κ. 9701, 9702. 9703. 9704. 9705 και 
9706). 

61. Η παράδοση αντικειμένων καλλιτεχνικής αξίας 
των παραγράφων 1, 2 και 3 του Κεφαλαίου Α του 
Παραρτήματος V του παρόντος νόμου, εφόσον πραγ¬ 
ματοποιείται οπό τον ίδιο το δημιουργό τους η τους 
διαδόχους του." 

2. Προστίθεται Παράρτημα V ως εξής: 

ΠΑΡΑΡΤΗΜΑ V 

ΑΝΤΙΚΕΙΜΕΝΑ ΚΑΛΛΙΤΕΧΝΙΚΗΣ. ΣΥΛΛΕΚΤΙΚΗΣ 
Ή ΑΡΧΑΙΟΛΟΓΙΚΗΣ ΑΞΙΑΣ 

Για την εφαρμογή των διατάξεων των άρθρων 36α 
και 36β θεωρούνται 

Α. ΑΝΤΙΚΕΙΜΕΝΑ ΚΑΛΛΙΤΕΧΝΙΚΗΣ ΑΞΙΑΣ 

1) Ζωγραφικοί πίνακες και σχέδια, που έχουν γίνει 
εξ ολοκλήρου με το χέρι, με εξαίρεση τα σχέδιο της 
κλάσης 4906 και τα βιομηχανικά είδη που έχουν δια¬ 
κοσμηθεί με το χέρι. Εργα από συγκόλληση (κολάζ) 
και παρόμοιοι μικροί πίνακες (Δ.Κ 9701). 

2) Εικόνες χαρακτικής, χαλκογραφίας και λιθογραφίας, 
πρωτότυπες (Δ Κ 9702). 

3) Εργα αγαλματοποιίας ή γλυπτικής, πρωτότυπα, 
από κάθε ύλη. Εκμαγεία γλυπτών, οκτώ (8) το πολύ 
αντιτύπων, τα οποία γίνονται υπό την εποπτεία του 
ίδιου του καλλιτέχνη ή των διαδόχων του (Δ.Κ. 9703). 

4) Είδη επίστρωσης υφασμένα με το χέρι (τύπου 
Γκομπλέν, Φλάνδρας. Ομπιοόν, Μποβέ και παρόμοια) 
και είδη επίστρωσης κεντημένα με βελόνα (π.χ. ανεβατό, 
σταυροβελονιά), έστω και έτοιμα, από πρωτότυπα σχέδια 
καλλιτεχνών, υπό τον όρο ότι δεν υπάρχουν άνω των 
οκτώ (8) αντιτύπων από κάθε είδος (Δ.Κ. 5805) 

5) Αλλα χειροποίητα είδη επίπλωσης από υφαντικές 
ύλες, τοίχου, από πρωτότυπα σχέδια καλλιτεχνών, υπό 
τον όρο ότι δεν υπάρχουν άνω των οκτώ (8) αντιτύπων 
οπό κάθε είδος (Δ.Κ, ΕΧ 6304). 


6) Μοναδικά έργα κεραμικής, κατασκευασμένα εξ 
ολοκλήρου δια χειρός του καλλιτέχνη και υπογεγραμ¬ 
μένα από τον ίδιο. 

7) Τεχνουργήματα σμάλτου πάνω σε χαλκό, εξ ολο¬ 
κλήρου χειροποίητα, μέχρι οκτώ (8) το πολύ αριθμημένα 
αντίτυπα που φέρουν την υπογραφή του καλλιτέχνη ή 
του καλλιτεχνικού εργαστηρίου, εξαιρουμένων των ειδών 
κοομηματοποιίας, αργυροχοίας ή χρυοοχοίας. 

8) Φωτογραφίες που ελήφθηοαν από τον καλλιτέχνη, 
οι οποίες εκτυπώθηκαν από τον ίδιο ή υπό τον έλεγχό 
του, υπογεγραμμένες και αριθμημένες, μέχρι τριάντα 
(30) το πολύ αντίτυπα, ανεξαρτήτως μεγέθους και υλικού 
υποστρώματος 

Β ΑΝΤΙΚΕΙΜΕΝΑ ΣΥΛΛΕΚΤΙΚΗΣ ΑΞΙΑΣ 

1) Γραμματόσημα, χαρτόσημα, επιστολές με ταχυ¬ 
δρομικές σφραγίδες αλλά χωρίς γραμματόσημο, φάκελοι 
πρώτης ημέρας κυκλοφορίας, διάφορα ταχυδρομικά είδη 
με έντυπο ταχυδρομικό σήμα και ανάλογα, που έχουν 
ακυρωθεί ή δεν έχουν ακυρωθεί αλλά δεν κυκλοφορούν 
ούτε προορίζονται να μπουν σε κυκλοφορία στη χώρα 
προορισμού (Δ.Κ. 9704). 

2) Συλλογές και αντικείμενα συλλογών ζωολογίας, 
βοτανικής, ορυκτολογίας, ανατομίας ή που παρουσιά¬ 
ζουν ιστορικό, αρχαιολογικό, παλαιοντολογικό, εθνο¬ 
γραφικό ή νομισματικό ενδιαφέρον (Δ.Κ. 9705). 

Γ ΑΝΤΙΚΕΙΜΕΝΑ ΑΡΧΑΙΟΛΟΓΙΚΗΣ ΑΞΙΑΣ 
Τα αρχαιολογικά αντικείμενα, με ηλικία ανώτερη των 
100 ετών (Δ.Κ. 9706)." 

3 Η ισχύς των διατάξεων του παρόντος άρθρου 
αρχίζει από 1.1.1995 

Άρθρο 8 

1. Οι περιπτώσεις ε, στ , ζ', θ', ί και ία της παραγράφου 
1 του άρθρου 20 του ν. 2127/1993. όπως ισχύουν, 
αντικαθίστανται ως εξής: 

ε) Πετρέλαιο 
εσωτερικής 
καύσης 
(ϋΙΕδΕί) 

κίνησης ΕΧ 27.10.00.69 72.000 χιλιόλιτρο 
στ) Πετρέλαιο 
εσωτερικής 
καύσης 
(0ΙΕ5ΕΕ) 

θέρμανσης ΕΧ 27 10.00.69 72.000 χιλιόλιτρο 

Ειδικά για την περίοδο από την τρίτη Δευτέρα του 
μηνάς Οκτωβρίου μέχρι την τελευταία Κυριακή του 
μηνάς Απριλίου κάθε έτους, ο φόρος του πετρελαίου 
θέρμανσης ορίζεται σε 39.000 δρχ. το χιλιόλιτρο. 

ζ) Πετρέλαιο 
εσωτερικής 
καύσης 
ωίΕδΕΕ) 
άλλο από 
εκείνο των 
περιπτώσεων 

ε και στ ΕΧ 27.10.00.69 72 . 0^0 χιλιόλιτρό 

θ) 

Κηροζίνη 

(φωτιστικό 

πετρέλαιο) 

27.10.00.51 & 

ΕΧ 27.10.00.55 

72 000 χιλιόλιτρο 

0 

Κηροζίνη 

θέρμανσης 

ΕΧ 27.10.00.55 

72.000 χιλιόλιτρο 

ια) 

Υ γραέρια 
και μεθάνιο 

ΕΧ 27.11.12.11 



που χρησι¬ 

έως 



μοποιούνται 

ΕΧ 27.11.19.00 



ως καύσιμο 

& 



κινητήρων 

ΕΧ 27.11.29.00 

30.000 μετ τόννος' 


2. Η ισχύς του παρόντος άρθρου αρχίζει από 1.1 1995. 

Άρθρο 9 

Είσπραξη κσι απόδοση συνδικαλιστικών εισφορών 

Η παρακράτηση των συνδικαλιστικών εισφορών των 
δημοσίων υπαλλήλων, υπέρ των συνδικαλιστικών ορ¬ 
γανώσεων στις οποίες ανήκουν, δυνατοί, με τη συγκα¬ 
τάθεσή τους, να διενεργείται από τις μηνιαίες αποδοχές 
τους. Οι λεπτομέρειες για την εφαρμογή της διάταξης 
αυτής καθορίζονται με κοινή απόφαση των Υπουργών 
Προεδρίας της Κυβέρνησης και Οικονομικών, ύστερα 
από σύμφωνη γνώμη της Α.Δ.Ε.Δ.Υ.. 

Άρθρο 10 

Οι διατάξεις του άρθρου 23 του ν 2083/1992 {ΦΕΚ 
159 Α) και του άρθρου 3 του ν. 2158/1993 (ΦΕΚ 109 
Α'). που αναφέρονται στη χορήγηση υποτροφιών επί¬ 
δοσης κοι υποτροφιών και δάνειων ενίσχυσης σε προ¬ 
πτυχιακούς φοιτητές Α Ε Ι., εφαρμόζονται από 1ης Σε¬ 
πτεμβρίου 1992, ημερομηνία έναρξης του ακαδημαϊκού 
έτους 1992-93 

Άρθρο 11 

1. Στο άρθρο 14 του ν 1642/1986 προστίθεται νεα 
παράγραφος 2α ως εξής: 

2α. Για σκάφη αναψυχής, τα οποία βρίσκονταν σε 
καθεστώς προσωρινής εισαγωγής στο εσωτερικό της 
χώρας κατά την 31.12.1992, βάσει δελτίων κίνησης που 
έχουν χορηγήσει οι αρμόδιες τελωνειακές αρχές και 
ανήκουν σε φυσικά ή νομικά πρόσωπα που έχουν σε 
άλλο Κράτος-Μέλος την έδρα της οικονομικής τους 
δραστηριότητας ή τη μόνιμη εγκατάστασή τους, την 
κατοικία ή τη συνήθη διαμονή τους, η φορολογική 
υποχρέωση γεννάται κατά τη λήξη του καθεστώτος στο 
οποίο είχαν υπαχθεί. 

Οι διατάξεις του προηγούμενου εδαφίου δεν εφαρ¬ 
μόζονται, εφόσον αποδεικνύεται ότι: 

α) τα σκάφη αυτά εξάγονται, 

β) καταβλήθηκε ο φόρος κατά την εισαγωγή των 
σκαφών αυτών στο εσωτερικό της χώρας, 

γ) καταβλήθηκε ο φόρος οτο Κράτος-Μέλος που 
πραγματοποιήθηκε η αγορά τους, χωρίς να τύχουν 
απαλλαγής ή επιστροφής του φορου αυτού λόγω εξα¬ 
γωγής, 

δ) έχουν νηολογηθεί ή έχουν χρησιμοποιηθεί απο¬ 
δεδειγμένα για πρώτη φορά πριν από την 1 1 1985 και 

ε) η τρέχουσα αξία τους δεν υπερβαίνει το ποσά του 
ενός εκατομμυρίου πεντακοσίων χιλιάδων (1 500.000) 
δραχμών" 


2. Η περίπτωση ι της παραγράφου 1 του άρθρου 22 
του ν. 1642/1986 (ΦΕΚ 125 Α') αντικαθίσταται ως εξής: 

'ι. Οι αεροπορικές και θαλάσσιες μεταφορές προσώ¬ 
πων από το εσωτερικό της χώρας στο εξωτερικό και 
αντίστροφα, καθώς και οι στενά συνδεόμενες με αυτές 
βοηθητικές υπηρεσίες." 

3. Η παράγραφος 2 του άρθρου 35 του ν. 1642/1986 
αντικαθίσταται ως εξής: 

'2. Οι πράξεις, που γίνονται για την πραγματοποίηση 
του ταξιδιού ή της περιήγησης, θεωρούνται ως ενιαία 
παροχή υπηρεσίας του πρακτορείου προς τον ταξιδιώτη. 

Ν παροχή αυτή φορολογείται στην Ελλάδα, εφόσον 
η έδρα της οικονομικής δραστηριότητας του πρακτο¬ 
ρείου ή η μόνιμη εγκατάστασή του, από την οποία αυτό 
ενεργεί για την πραγματοποίηση του ταξιδιού, βρίσκονται 
στην Ελλάδα και μόνο κατά το μέρος που αναλογεί σε 
υπηρεσίες που το πρακτορείο αναθέτει σε άλλους 
υποκείμενους οτο φόρο και οι οποίες πραγματοποιούνται 
από τους τελευταίους στο εσωτερικό της χώρας ή 
εντός της Κοινότητας. 

Αντίθετα, δεν υπάγεται στις διατάξεις του παρόντος 
άρθρου, το μέρος των παρεχόμενων υπηρεσιών από 
το πρακτορείο ταξιδίων που αναλογεί στις πράξεις, τις 
οποίες αυτό αναθέτει σε άλλους υποκείμενους στο 
φόρο και οι οποίες πραγματοποιούνται από τους τε¬ 
λευταίους εκτός της Κοινότητας. Για τις υπηρεσίες 
αυτές, έχουν εφαρμογή οι διατάξεις της περίπτωσης 
στ της παραγράφου 1 του άρθρου 20." 

4. Η ισχύς των διατάξεων των ανωτέρω παραγράφων 
2 και 3 αρχίζει από 1.3.1995. 

Άρθρο 12 

Θέματα του Ταμείου Παρακαταθηκών και Δανείων 

1. Στην ποραγραφο 4 του άρθρου 63 του ν, 2214/1994 
προστίθενται εδάφια, που έχουν ως εξής: 

Επί πλειστηριασμού διενεργουμένου επισπεύσει του 
Ταμείου Παρακαταθηκών και Δανείων, το πλειστηρια- 
ζόμενο ακίνητο κατακυρουται μεν στο Ταμείο με την 
τιμή της πρώτης προσφοράς, χωρίς να απαιτείται αίτηση 
του παρισταμένου εκπροσώπου του. αλλά το Δ.Σ. του 
ίδιου Οργανισμού, με απόφασή του δύναται να εγκρίνει 
ή μη την κατακύρωση. Η απόφαση αυτή εκδίδεται μέσα 
αε προθεσμία τριάντα (30) ημερών από τη πάροδο της 
προβλεπόμενης από το άρθρο 47 του Κ.Ε.Δ.Ε., ν.δ. 
356/1974 προθεσμίας. Παρερχοβένης απράκτου της 
προθεσμίας εκδόσεως της ως άνω αποφάσεως, η κα¬ 
τακύρωση στο Ταμείο Παρακαταθηκών και Δανείων θεω¬ 
ρείται ως μη εγκριθείσα." 

2. Η παράγραφος 6 του άρθρου 63 του ν 2214/1994 
αντικαθίσταται ως εξής: 

"6. Χρέη γραμματέα των ανωτέρω επιτροπών ή των 
ομάδων εργασίας εκτελεί υπάλληλος του Ταμείου Πα¬ 
ρακαταθηκών και Δανείων, ο οποίος ορίζεται από το 
Διοικητικό Συμβούλιο. 

Με απόφαση του Υπουργού Οικονομικών, που δημο¬ 
σιεύεται στην Εφημερίδα της Κυβερνήσεως, καθορίζεται 
το ύψος της αμοιβής του προέδρου, των μελών και 
των γραμματέων των Επιτροπών ή των ομάδων εργα¬ 
σίας. κατά παρέκκλιση των διατάξεων των νόμων 
1256/1982 (ΦΕΚ 65 Α') και 1505/1984 (ΦΕΚ 194 Α')." 

3 Στο άρθρο 63 του ν. 2214/1994 προστίθεται πα¬ 
ράγραφος 7. που έχει ως εξής: 

"7 Οπου στο παρόν άρθρο αναφέρεται "Ταμειακή 
Υπηρεσία" νοείται η "Διεύθυνση Εισπράξεως Εσόδων" 

του Ταμείου Παρακαταθηκών και Δανείων και όπου 
αναφέρετοι "Διευθυντής της Ταμειακής Υπηρεσίας" νοεί¬ 
ται ο "Διευθυντής της Διευθύνσεως Εισπράξεως Εσό¬ 
δων του Ταμείου Παρακαταθηκών και Δανείων." 

4. Η αρμοδιότητα της περίπτωσης δ της παραγράφου 
7 του άρθρου 25 του ν. 4464/1965 (ΦΕΚ 72 Α), 
προκειμένου για τα υποκαταστήματα του Ταμείου Πα¬ 
ρακαταθηκών και Δανείων, που λειτουργούν εκτός του 
νομού Αττικής, ασκείται στο εξής από τα οικεία κατά 
τόπους Γραφεία Νομικού Συμβούλου ή Δικαστικού Γρα¬ 
φείου του Νομικού Συμβουλίου του Κράτους. 

Άρθρα 13 

Στο άρθρο 27 του ν. 827/1978 προστίθεται παρά¬ 
γραφος 6, που έχει ως εξής: 

"6. Στην ανώνυμη Εταιρεία ΚΑΤΑΣΤΗΜΑΤΑ ΑΦΟΡΟ¬ 
ΛΟΓΗΤΩΝ ΕΙΔΩΝ Α.Ε.' επιτρέπεται: 

α) Νο αναλαμβάνει μετά από προηγούμενη συμφωνία 
με τους ενδιαφερομένους (αγοραστή - ταξιδιώτη και 
πωλητή) τη διαυεσολάβηση για τη διευκόλυνση της 
απαλλαγής ή επιστροφής του Φ.Π.Α. στους δικαιούχους, 
σύμφωνα με τις ιοχϋουσες εκάστοτε διατάξεις περί 
επιστροφής Φ.Π.Α., έναντι συμφωνημένης αμοιβής. 

β) Να εφοδιάζει αφορολόγητα και αδασμολόγητα είδη 
σε πλοία, αεροσκάφη, πρεσβείες κ.λπ.. σύμφωνα με τις 
κείμενες διατάξεις. 

γ) Να ιδρύει καταστήματα πώλησης αφορολόγητων 
και αδασμολόγητων ειδών στην αλλοδαπή, καθώς και 
σε μέσα χερσαίων και θαλάσσιων μεταφορών (πλοία - 
αμαξοστοιχίες κ.λπ.). 

Με απόφαση ταυ Υπουργού Οικονομικών, που δημο¬ 
σιεύεται στην Εφημερίδα της Κυβερνήσεως, καθορίζεται 
η διαδικασία εφοδιασμού, αποθήκευσης και πώλησης 
των αφορολόγητων και αδασμολόγητων ειδών, καθώς 
και κάθε άλλη αναγκαία λεπτομέρεια για την εφαρμογή 
των διατάξεων των προηγούμενων περιπτώσεων" 

Άρθρο 14 

Τα χρέη των κρατικών αμυντικών βιομηχανιών, με 
αποκλειστικό μέτοχο το Ελληνικό Δημόσιο ή και κρατική 
τράπεζα, και των θυγατρικών εταιριών τους, που υπά¬ 
γονται οπωοδήποτε στην έννοια των άρθρων 51 του 
ν 1892/1990, όπως συμπληρώθηκε με την παράγραφο 
6 του άρθρου 4 του ν. 1943/1991 και 14 παράγραφος 
1 εδ ε' του ν. 2190/1994 (ΑΕΕΠ-Κ. Ε.Α.Β., Ε.Β.Ο.), 
προς το Ελληνικό Δημόσιο και τον Οργανισμό Ανασυ¬ 
γκρότησης Επιχειρήσεων (Ο.Α.Ε.), μπορούν να κεφα- 
λαιοποιούνται με αντίστοιχη αύξηση του μετοχικού τους 
κεφαλαίου και την έκδοση ίσης αξίας προς τα χρέη 
μετοχών, οι οποίες θα αναλαμβάνονται από το Ελληνικό 
Δημόσιο ή τον Ο Α Ε. αντίστοιχα, μετά απο απόφαση 
της γενικής συνέλευσης των μετόχων. 

Άρθρο 15 

Για εκπρόθεσμες συμβατικές παραδόσεις υλικών, των 
οποίων η προμήθεια ανατέθηκε από τους Κλάδους των 
Ενόπλων Δυνάμεων σε κρατικές αμυντικές βιομηχανίες 
ή σε θυγατρικές τους εταιρείες, υπαγόμενες οπωσδή¬ 
ποτε στην έννοια των άρθρων 51 του ν. 1892/ 1990, 
όπως συμπληρώθηκε με την παράγραψο 6 του άρθρου 
4 του ν 1943/1991 και 14 παράγραφος 1 εδ. ε του 
ν. 2190/1994. δεν επιβάλλονται συμβατικές ποινικές 


ρήτρες ούτε οφείλονται τόκοι δικαιοπραξίας έναντι των 
προκαταβολών που καταβλήθηκαν σε αυτές μέχρι την 
έναρξη ισχύος του παρόντος. 

Άρθρο 16 

1. Η αληθής έννοια του άρθρου 10 του ν. 2187/1994 
είναι ότι στις ρυθμίσεις του υπάγονται επίσης και όλες 
εν γένει οι αξιώσεις του Δημοσίου και όλα εν γένει τα 
μέτρα, που έχουν ιστορική βάση, τις πράξεις ή παρα¬ 
λείψεις που σχετίζονται με τα περιστατικά, που κρίθηκαν 
στο σύνολό τους με την 68/1988 Απόφαση του Δικα¬ 
στηρίου' της Ευρωπαϊκής Κοινότητας. 

2. Οι ρυθμίσεις όλων των παραγράφων του άρθρου 
10 του ν 2187/1994 ισχύουν και αφορούν, επίσης και 
το Νομικό Πρόσωπο όπου ασκούσαν τα καθήκοντά τους 
τα πρόσωπα της άνω παραγράφου 2, έναντι του οποίου 
(Νομικού Προσώπου) καταργούνται επίσης όλες οι εκ¬ 
κρεμείς δίκες ενώπιον οποιοσδήποτε δικαστηρίου, ε¬ 
φόσον προκλήθηκαν εξαιτίας καταλογιστικών πράξεων, 
αιτήσεων καταλογισμού, αγωγών, προσεπικλήσεων σε 
παρέμβαση άλλων νομικών ενεργειών και αναφέρονται 
στις αξιώσεις του παρόντος άρθρου, που έχουν σαν 
ιστορική βάση τις πράξεις ή παραλείψεις που σχετίζονται 
με τα ιστορικά γεγονότα που αποτέλεσαν αντικείμενο 
της δίκης στο Δικαστήριο της Ευρωπαϊκής Κοινότητας 
και περί των οποίων εκδόθηκε η υπ αριθμ. 68/1988 
απόφασή του. 

Άρθρο 17 

1 Ο Ε.Ο.Φ- μπορεί να επιχορηγεί τις θυγατρικές του 
εμποροβιομηχανικές επιχειρήσεις, μετά τη διακοπή της 
λειτουργίας τους, για οικονομικούς λόγους, με απο¬ 
κλειστικό σκοπο την εξόφληση οφειλών που γεννήθηκαν 
κατά τη διάρκεια της λειτουργίας τους. 

2. Τα πόσης φύσεως χρέη της Ελληνικής Βιομηχανίας 
Προϊόντων Υγείας (ΕΛ.ΒΙ.Π.Υ. Α.Ε.), προς τον Ε Ο.Φ., 
από καθυστερούμενες εισφορές, διαγράφονται με α¬ 
πόφαση του Διοικητικού Συμβουλίου του Ε.Ο.Φ.. 

3. Το πόσης φύσεως προσωπικό που υπηρετεί κατά 
τη δημοσίευση του παρόντος στην ΕΛ.ΒΙ.Π.Υ. Α.Ε. με 
σχέση εργασίας αορίστου χρόνου, μετά τη διακοπή της 
λειτουργίας της, μεταφέρεται σε υπηρεσίες του Υπουρ¬ 
γείου Υγείας, Πρόνοιας και Κοινωνικών Ασφαλίσεων ή 
Ν.Π.Δ.Δ. που εποπτεύονται από αυτό και κατατάσσεται 
σε κενές θέσεις με σχέση εργασίας ιδιωτικού δικαίου 
αορίστου χρόνου, εφόσον έχει τα ειδικά τυπικά προ¬ 
σόντα που προβλέπονται για τις θέσεις αυτές. Αν δεν 
υπάρχουν κενές θέαεις, η κατάταξη γίνεται σε προ¬ 
σωποπαγείς θέσεις με σχέση εργασίας ιδιωτικού δικαίου 
αορίστου χρόνου, αντίστοιχες με την ειδικότητα την 
οποία κατέχουν, οι οποίες συνιστώνται αυτοδικαίως με 
την απόφαση μεταφοράς. Οι προσωρινές αυτές θέσεις 
καταργούνται αυτοδικαίως μόλις κενωθούν με οποιον- 
δήποτε τρόπο. Οι διατάξεις της παρούσας παραγράφου 
εφαρμόζονται αναλόγως και για τους υπηρετούντες 
στην ΕΛ.ΒΙ.Π.Υ. δικηγόρους. 

4. Η κατά την προηγούμενη παράγραφο μεταφορά 
του προσωπικού στις ως άνω υπηρεσίες και Ν.Π.Δ.Δ. 
γίνεται με κοινή απόφαση των Υπουργών Προεδρίας 
της Κυβέρνησης, Οικονομικών και Υγείας. Πρόνοιας και 
Κοινωνικών Ασφαλίσεων, ύστερα από γνώμη του οικείου 
συλλογικού οργάνου διοίκησης των Ν.Π.Δ.Δ., προκει¬ 
μένου περί μεταφοράς σε Ν.Π.Δ.Δ.. Με την ίδια απόφαση 

γίνεται και η κατάταξη του προσωπικού αυτού οε κενές 
ή ουνιστώμενες προσωποπαγείς θέσεις με σχέση ερ¬ 
γασίας ιδιωτικού δικαίου ή έμμισθης εντολής, αντίστοιχα. 

Η μεταφορά γίνεται στις υπηρεσίες της παραγράφου 
3 του παρόντος, εντός των νομαρχιακών αυτοδιοική¬ 
σεων Αθηνών - Πειραιώς, Ανατολικής και Δυτικής Ατ¬ 
τικής. Μεταφορά είναι δυνατό να γίνει και σε υπηρεσίες 
εκτός των παραπάνω νομαρχιακών αυτοδιοικήσεων, ε¬ 
φόσον αυτό ζητηθεί με την αίτηση που υποβάλλεται 
από το μεταφερόμενο προσωπικό, σύμφωνα με τα ο¬ 
ριζόμενα στην επόμενη παράγραφο. 

5. Η κατά τ' ανωτέρω μεταφορά του προσωπικού 
χωρεί. εφόσον ζητηθεί, εντός αποκλειστικής προθεσμίας 
τριάντα (30) ημερών από τρ δημοσίευση του παρόντος. 
Η σχετική αίτηση υποβάλλεται στο Υπουργείο Υγείας, 
Πρόνοιας και Κοινωνικών Ασφαλίσεων. Εάν δεν ζητηθεί 
η μεταφορά, με την υποβολή εμπρόθεσμης αίτησης, το 
προσωπικό τούτο απολύεται, λαμβάνοντας τη νόμιμη 
αποζημίωσή του. Οι υπάλληλοι που μεταφέρονται υπο- 
χρεούνται να εμψανισθούν για ανάληψη των καθηκόντων 
τους στο φορέα και στον τόπο που γίνεται η μεταφορά 
τους, μέσα σε αποκλειστική προθεσμία δέκα (10) ημερών 
από την κοινοποίηση σε αυτούς της οικείας πράξης 
μεταφοράς, οπότε συντάσσεται σχετικό πρακτικό εμ¬ 
φάνισης. Η βεβαίωση μη εμφάνισης αποτελεί λόγο 
αυτοδίκαιης απόλυσης για την οποία εκδίδεται διαπι- 
στωτική πράξη 

6 Το μεταφερόμενο προσωπικό κατατάσσεται, σύμ¬ 
φωνα με τις διατάξεις του ν. 1505/1984. ως χρόνος 
δε υπηρεσίας του για την κατάταξή του στα μισθολογικά 
κλιμάκια αναγνωρίζεται ο χρόνος εργασίας που ανα¬ 
γνωρίστηκε από την ΕΛ.ΒΙ.Π.Υ Α.Ε. Για το προσωπικό 
αυτό έχει ανάλογη εφαρμογή η διάταξη της παραγράφου 
17 του άρθρου 20 του ν. 1735/1987. 

7. Το προσωπικό που μεταφέρεται στους κατά την 
παράγραφο 1 φορείς επιλέγει αν θα εξακολουθήσει να 
υπάγεται στα ταμεία κύριας, επικουρικής ασφάλισης και 
πρόνοιας, που υπηγετο πριν από τη μεταφορά του ή 
θα υπαχθεί στα αντίστοιχα ταμεία της νέας θέσης του. 

Με απόφαση του Υπουργού Υγείας, Πρόνοιας και 
Κοινωνικών Ασφαλίσεων ρυθμίζονται θέματα μεταφοράς 
ασφαλιστικών εισφορών και προσμέτρησης του χρόνου 
ασφάλισης, σε περίπτωση αλλαγής φορέα επικουρικής 
ασφάλισης, εφόσον δεν καλύπτονται από τις κείμενες 
διατάξεις 

8. Οι παραπάνω διατάξεις δεν έχουν εφαρμογή για 
το προσωπικό εκείνο που, κατά τη δημοσίευση του 
παρόντος, συμπληρώνει τις προϋποθέσεις για τη λήψη 
πλήρους συντάξεως από τον οικείο φορέα κύριας α¬ 
σφάλισης, στον οποίο είναι τούτο ασφαλισμένο. 

Άρθρο 18 

Η δαπάνη μεταφοράς των μαθητών που επισκέπτονται 
την Έκθεση Ιστορικών Αντικειμένων της Νεότερης Ελ¬ 
λάδας στη Βουλή των Ελλήνων ύστερα από πρόσκληση 
της Βουλής, που διαβιβάζεται με σχετική απόφαση του 
Υπουργείου Εθνικής Παιδείας και Θρησκευμάτων, βα¬ 
ρύνει την πίστωση του ΚΑΕ 0821 του προϋπολογισμού 
της νομαρχίας από την οποία μετακινούνται οι μαθητές. 


Η ισχύς της διάταξης αυτής αρχίζει από 18.5.1994. 

Άρθρο 19 

Προμήθειες νοσοκομείων 

1. Κατά τους μειοδοτικούς διαγωνισμούς των νοσο¬ 
κομείων, οι προμηθευτές (μειοδότες) υποχρεούνται να 
καταθέτουν αντίγραφα των τιμολογίων πωλήσεως ό¬ 
μοιων ειδών σε αντίστοιχα ιδιωτικά ιδρύματα. Επιπρο- 
σθέτως, προκειμένου περί προϊόντων προελεύσεως 
εξωτερικού, κάθε προμηθευτής που μετέχει στο δια¬ 
γωνισμό καταθέτει επίσημα τιμολόγια πωλήσεων της 
εταιρείας που εκπροσωπεί, στα νοσοκομεία της χώρας 
παραγωγής, καθώς και στις λοιπές χώρες της Ευρω¬ 
παϊκής Ένωσης. Σε περίπτωση κατόθέσεως ψευδών 
στοιχείων, ο προμηθευτής και η εταιρεία αποκλείονται 
οπό τους διαγωνισμούς των κρατικών νοσοκομείων 
Ν.Π.Δ.Δ. ή Ν.Π.Ι.Δ. που εποπτεύονται από το Υπουργείο 
Υγείας, Πρόνοιας και Κοινωνικών Ασφαλίσεων. 

2. Πρόεδροι, διοικητικοί και επιστημονικοί διευθυντές 
που διορίζονται ή υπηρετούν οε νοσοκομεία ή ιδρύματα, 
Ν Π.Δ.Δ ή Ν.Π.Ι.Δ., επιχορηγούμενα από το κράτος, 
δεν μπορούν να συμμετέχουν οι ίδιοι ή οι μέχρι δεύτερου 
βαθμού ουγγενείς τους σε Διοικητικά Συμβούλια μη 
κερδοσκοπικών συλλόγων, σωματείων, κοινωφελών ι¬ 
δρυμάτων, τα οποία, αυτά καθ' εαυτά ή εκδηλώσεις 
τους, επιχορηγούνται καθ' οιονδήποτε τρόπο από προ¬ 
μηθευτές των νοσοκομείων ή ιδρυμάτων στα οποία 
υπηρετούν. Οι ανωτέρω υποχρεούνται κάθε χρόνο να 
υποβάλλουν οχετική υπεύθυνη δήλωση τουν. 1599/1986 
προς το Διοικητικό Συμβούλιο του νομικού προσώπου 
που υπηρετούν. Σε περίπτωση υποβολής ψευδούς δη- 
λώσεως, πέραν των νομίμων κυρώσεων, εκπίπτουν αυ¬ 
τοδικαίως του αξιώματος ή της θέσεως που κατέχουν. 

Άρθρο 20 

Οι διατάξεις των εδαφ. α -δ' της παρ. 2 του άρθρου 
12 του ν. 2008/1992 (ΦΕΚ 16 Α) επεκτείνονται και 
ισχύουν για τους αλλοδαπούς υπηκόους, που εργάζο¬ 
νταν ως μέλη ή πολιτικό προσωπικό στην 7276 Αμε¬ 
ρικανική Αεροπορία Βάση Γουρνών Ηρακλείου Κρήτης, 
εφόσον εξαιτιας της κατάργησης των ανωτέρω βάσεων 
τα πρόσωπα αυτά απολύθηκαν, συνταξιοδοτήθηκαν ή 
παραιτήθηκαν. 

Η ανωτέρω απαλλαγή παρέχεται εφόσον το αυτοκί¬ 
νητο και τα είδη οικοσκευής τεθούν σε ανάλωση εντός 
έξι (6) μηνών από της δημοσιεύσεως του παρόντος 
νόμου στην Εφημερίδα της Κυβερνήσεως, παρατεινο- 
μένης αναλόγως της διάρκειας του καθεστώτος προ¬ 
σωρινής εισαγωγής 

Τα απαιτούμενα δικαιολογητικά για τη χορήγηση της 
απαλλαγής και οι λεπτομέρειες της εφαρμογής του 
παρόντος άρθρου καθορίζονται με απόφαση του Υ¬ 
πουργού Οικονομικών. 

Άρθρο 21 

Προμήθεια επαγγελματικού περιοδικού για φοροτε¬ 
χνικούς υπαλλήλους 

Οι διατάξεις της παραγράφου 1 του άρθρου 35 του 

ν. 1882/1990 (ΦΕΚ 43 Α) εφαρμόζονται αναλόγως και 
για τη συνδρομή που καταβάλλουν οι εργαζόμενοι στις 
Δημόσιες Οικονομικές Υπηρεσίες (Δ.Ο.Υ ) και τα πα¬ 
ραρτήματα της Υπηρεσίας Προληπτικού Ελέγχου Δια¬ 
κίνησης Αγαθών (Υ.Π.Ε.Δ Α.) των νομών της Θράκης, 
της Μακεδονίας και της Ηπείρου για την αγορά του 
επιστημονικού περιοδικού -ΦΟΡΟΤΕΧΝΙΚΗ & ΘΡΑΚ1ΚΗ 
ΠΡΟΣΕΓΓΙΣΗ στο "ΣΥΛΛΟΓΟ ΕΡΓΑΖΟΜΕΝΩΝ στις 
Δ.Ο.Υ. ΤΟΥ ΝΟΜΟΥ ΞΑΝΘΗΣ". 


στο ΚΤΕΛ Κεφαλληνίας και στο ΚΤΕΛ Ζακύνθου μέχρι 
7 Μαίου 1990, στο ΚΤΕΛ Πάρου μέχρι 9 Μαίου 1990. 
στο ΚΤΕΛ Νάξου μέχρι 21 Μαίου 1990, στο ΚΤΕΛ 
Μύκονου μέχρι 13 Ιουνίου 1990. καθώς και στον Κεντρικό 
Σταθμό Υπεραστικών Λεωφορείων Ελλάδας 
(Κ.Σ.Α.Υ.Λ.Ε.) για τα δάνεια που χορηγήθηκαν από το 
Ταχυδρομικό Ταμιευτήριο με την εγγύηση του Ελληνικού 
Δημοσίου κατά τα έτη 1987-1989 

Άρθρο 26 


Άρθρο 22 

Οι διατάξεις της παρ. ε' του άρθρου 2 του ν 251/1976 
(ΦΕΚ 19 Α) έχουν ανάλογη εφαρμογή και για την 
Αερολιμήν Αθηνών Α.Ε.. 

Άρθρο 23 

Πρόεδροι διοικητικού συμβουλίου, γενικοί διευθυντές 
ανώνυμων τραπεζικών εταιρειών που υπήγοντο στο 
Δημόσιο Τομέα κατά τις διατάξεις του ν 1256/1982, 
οι οποίοι προέρχονται από το μόνιμό επιστημονικό 
προσωπικό της Τράπεζας της Ελλάδος και έχουν ε¬ 
πανελθεί ή επανέρχονται αυτοδικαίως στην Τράπεζα 
της Ελλάδος, μετά την καθ οιονδηποτε τρόπο λήξη 
της θητείας τους, η οποία δεν δύναται να είναι μικρότερη 
των δύο ετών, καταλαμβάνουν προσωποπαγή και έκτος 
οργανικών θέσεων θέση και βαθμό διευθυντή. Τα κα¬ 
θήκοντα των διευθυντών αυτών καθορίζονται με απο¬ 
φάσεις του διοικούντος οργάνου. 

Άρθρο 24 


Έναρξη ισχύος 

Η ισχύς του παρόντος νόμου, αν δεν ορίζεται διαφορετικά 
στις επί μέρους διατάξεις του, αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 4 Μαίου 1995 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

I. ΠΟΤΤΑΚΗΣ Γ. ΑΡΣΕΝΗΣ 


• ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΙΏΝΙΟΥ 

ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Δ. ΚΡΕΜΑΣΤΊΝΟΣ 


ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 


Επιχειρήσεις, που επλήγησαν από θεομηνίες κατά 
τον Οκτώβριο του έτους 1994, εφόσον αγοράζουν άλλο 
ακίνητο για μετεγκατάστασή τους, ο φόρος μεταβίβασης 
που αναλογεί στην αγορά αυτή και υπερβαίνει το ποσό 
των εκατό εκατομμυρίων (100.000.000) δραχμών κατα¬ 
βάλλεται σε δώδεκα (12) ισόποσες μηνιαίες δόσεις. 

Η ως άνω διάταξη ισχύει για αγορές που θα πραγ¬ 
ματοποιηθούν μέχρι και 31.8 1995. 

Άρθρο 25 

Οι διατάξεις της παραγράφου 14 του άρθρου 22 του 
ν. 2166/1993. όπως συμπληρώθηκαν και ισχύουν, έχουν 
εφαρμογή και για τα δάνεια με την εγγύηση του Ελ¬ 
ληνικού Δημοσίου που χορηγήθηκαν στο ΚΤΕΛ Λήμνου. 


ΒΙΟΜΗΧΑΝΙΑΣ, ΕΝΕΡΓΕΙΑΣ ΖΑΦΟΡΩΝ 

ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ ΚΑΙ ΕΠΙΚΟΙΝΩΝΙΩΝ 

Κ. ΣΗΜΙΤΗΣ Α. ΤΣΟΥΡΑΣ 

Ο ΑΝΑΠΛΗΡΩΤΗΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

X. ΡΟΚΟΦΥΛΛΟΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 4 Μαίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. Π ΕΠΟΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


1 

Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 


ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00’ έως 13.00' 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωυού 51 τηλ.: 52.48.188 

•Για φωτοαντίγραφα παλαιών τευχών στην οδό Σολωυού 51 τηλ.: 52.48.141 

• Τμήμα πληρ οφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 _ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυέο κατά τεύχος τηο ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α’ 

Δρχ. 

20.000 

Δρχ. 

1.000 

β) 

» 

» 

» 

Β’ 

> 

40.000 

» 

2.000 

Υ) 


» 

» 

Γ 

» 

10.000 

» 

500 

δ) 

» 

» 

» 

Δ' 

» 

40.000 

» 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ.δι Βιομ. Ιδ. 

» 

10.000 

» 

500 

θ) 



» 

Αν. Ειδικού Δικαστηρίου 

» 

3.000 

» 

150 

I) 

» 

» 

» 

Α.Ε.&Ε.Π.Ε. 

» 

210.000 

» 

10.500 

•α) 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











